การจัดการ

  9.1 โครงสร้างการจัดการ

  โครงสร้างการจัดการของบริษัทฯ ประกอบด้วย คณะกรรมการบริษัท
  (ซึ่งแบ่งเป็นคณะอนุกรรมการ 2 ชุด ได้แก่ คณะกรรมการตรวจสอบ
  และคณะกรรมการพิจารณาค่าตอบแทน) และคณะผู้บริหาร โดยมีรายละเอียดดังนี้

9.1.1 คณะกรรมการบริษัท

  ณ วันที่ 31 ธันวาคม 2549 คณะกรรมการบริษัท ประกอบด้วยกรรมการจำนวน 6 ท่านดังนี้

+---------------------------+------------------------------------------+
| ชื่อ                        | ตำแหน่ง                                   |
+---------------------------+------------------------------------------+
| 1. พลเอก เทียนชัย สิริสัมพันธ์   | ประธานคณะกรรมการและกรรมการอิสระ           |
+---------------------------+------------------------------------------+
| 2. นายวีรพันธ์ พูลเกษ         | กรรมการอิสระ                              |
+---------------------------+------------------------------------------+
| 3. นายพงษ์ศักดิ์ โล่ห์ทองคำ     | กรรมการอิสระ                              |
+---------------------------+------------------------------------------+
| 4. ดร.สุวรรณ วลัยเสถียร      | กรรมการอิสระ                              |
+---------------------------+------------------------------------------+
| 5. ดร.ปรัชญา เปี่ยมสมบูรณ์     | กรรมการ                                  |
+---------------------------+------------------------------------------+
| 6. นายตรีขวัญ บุนนาค         | กรรมการ                                  |
+---------------------------+------------------------------------------+

  เลขานุการคณะกรรมการบริษัทคือ นางพิศมัย สายบัว

กรรมการผู้มีอำนาจลงนามแทนบริษัท

  กรรมการผู้มีอำนาจลงลายมือชื่อผูกพันบริษัทฯ ประกอบด้วย กรรมการสองคนลงลายมือชื่อร่วมกัน
  และประทับตราสำคัญของบริษัทฯ

ขอบเขตอำนาจหน้าที่ของคณะกรรมการบริษัท 

1.  ปฏิบัติหน้าที่ให้เป็นไปตามกฎหมายวัตถุประสงค์และข้อบังคับของบริษัทฯ
    ตลอดจนมติที่ประชุมผู้ถือหุ้นด้วยความซื่อสัตย์สุจริต ระมัดระวังรักษาผลประโยชน์ของบริษัทฯ
    และมีความรับผิดชอบต่อผู้ถือหุ้นโดยสม่ำเสมอ (Accountability to Shareholders)

2.  มีหน้าที่กำหนดนโยบายและทิศทางดำเนินการของบริษัทฯ (Direct) และกำกับควบคุมดูแล
    (Monitor And Supervise)
    ให้ฝ่ายจัดการดำเนินการให้เป็นตามนโยบายที่กำหนดไว้อย่างมีประสิทธิภาพและประสิทธิผล
    เพื่อประโยชน์สูงสุดให้แก่ผู้ถือหุ้น ตามหลักธรรมาภิบาลที่ดีและตามขอบเขตของกฎหมาย

3.  ติดตามการดำเนินกิจการของบริษัทฯ ตลอดเวลา
    และได้รับรู้ถึงการปฏิบัติตามกฎหมายและข้อกำหนดในสัญญาที่เกี่ยวข้องของบริษัทฯ
    และกำชับให้ฝ่ายจัดการบอกกล่าวเรื่องที่สำคัญของบริษัทฯ เพื่อให้การดำเนินกิจการของบริษัทฯ
    เป็นไปอย่างมีประสิทธิภาพและประสิทธิผล

4.  ดำเนินการให้บริษัทฯ มีระบบการกำกับดูแลที่ดี (Good Corporate Governance)
    การควบคุมภายใน (Internal Control System) การตรวจสอบภายใน (Internal
    Audit) และการบริหารความเสี่ยง (Risk Management) ที่มีประสิทธิผล
    รวมทั้งพิจารณาและอนุมัติรายงานของคณะกรรมการตรวจสอบ

5.  พร้อมที่จะใช้ดุลยพินิจของตนอย่างเป็นอิสระ ในการพิจารณากลยุทธ์การบริหารงาน
    การใช้ทรัพยากร การแต่งตั้งกรรมการ กำหนดมาตรฐานการดำเนินกิจการ
    ตลอดจนพร้อมที่จะคัดค้านการกระทำของกรรมการอื่นๆ
    หรือฝ่ายจัดการในกรณีที่มีความเห็นขัดแย้งในเรื่องที่มีผลกระทบต่อความเท่าเทียมกันของผู้ถือหุ้นทุกราย

6.  จัดให้มีการประชุมคณะกรรมการอย่างสม่ำเสมออย่างน้อยไตรมาสละ 1 ครั้ง
    เพื่อพิจารณากิจการทั่วไปของบริษัทฯ
    และเป็นการประชุมเต็มคณะที่สุดเท่าที่จะสามารถกระทำได้

7.  พิจารณาลงมติในเรื่องหรือรายการที่มีนัยสำคัญ รวมทั้งการแต่งตั้งกรรมการอิสระ
    ที่มิได้มีการเกี่ยวข้องกับการบริหารงานประจำ มีความเป็นอิสระจากกลุ่มผู้ถือหุ้นรายใหญ่
    ในการใช้ดุลยพินิจของตนอย่างอิสระ เพื่อเป็นการสร้างความมั่นใจให้เกิดแก่ผู้ถือหุ้น
    ผู้ลงทุนรายย่อย และผู้ที่เกี่ยวข้อง

  ทั้งนี้ คณะกรรมการบริษัท อาจแต่งตั้งบุคคลอื่นใดให้ดำเนินกิจการของบริษัทฯ
  ภายใต้การควบคุมของคณะกรรมการบริษัท
  หรืออาจมอบอำนาจให้บุคคลดังกล่าวมีอำนาจตามที่คณะกรรมการบริษัทเห็นสมควร
  ภายในระยะเวลาที่คณะกรรมการบริษัทเห็นสมควร และคณะกรรมการบริษัทสามารถแก้ไข
  เปลี่ยนแปลง หรือยกเลิก การแต่งตั้งหรือการมอบอำนาจดังกล่าวได้ ทั้งนี้
  การมอบอำนาจดังกล่าว ต้องไม่เป็นการมอบอำนาจที่ทำให้ผู้รับมอบอำนาจ
  หรือผู้รับมอบอำนาจช่วง สามารถอนุมัติการเข้าทำรายการที่ตนหรือบุคคลที่อาจมีความขัดแย้ง
  มีส่วนได้เสีย หรืออาจมีความขัดแย้งทางผลประโยชน์อื่นใด (ตามที่สำนักงาน กลต.
  ประกาศกำหนด) กับบริษัทฯ หรือบริษัทย่อย

  เลขานุการคณะกรรมการบริษัท

  คณะกรรมการบริษัท ได้แต่งตั้งเลขานุการคณะกรรมการ เพื่อทำหน้าที่ให้คำแนะนำด้านกฎหมาย
  ขั้นตอน กฎเกณฑ์ต่างๆ ที่คณะกรรมการต้องปฏิบัติ ดูแลการประชุมผู้ถือหุ้น
  และการประชุมคณะกรรมการบริษัท รวมทั้งการบันทึกรายงานการประชุม
  เพื่อให้เป็นไปตามกฎหมาย และระเบียบข้อบังคับที่เกี่ยวข้อง ดูแลประสานงานให้บริษัทฯ
  มีการดำเนินงานตามมติที่ประชุมผู้ถือหุ้น และมติที่ประชุมคณะกรรมการ
  ประสานงานการเผยแพร่ข้อมูลข่าวสาร รายงานประจำปี และรายงานอื่นๆ ของบริษัทฯ
  ตามที่กำหนด เพื่อให้แน่ใจว่าการเปิดเผยข้อมูลของบริษัทฯ เป็นไปตามกฎหมาย
  และระเบียบข้อบังคับต่างๆ ที่เกี่ยวข้อง

  9.1.2 คณะกรรมการตรวจสอบ

ณ วันที่ 31 ธันวาคม 2549 คณะกรรมการตรวจสอบ ประกอบด้วยกรรมการจำนวน 3 ท่านดังนี้

+---------------------------+------------------------------------------+
| ชื่อ                        | ตำแหน่ง                                   |
+---------------------------+------------------------------------------+
| 1. ดร.สุวรรณ วลัยเสถียร      | ประธานคณะกรรมการตรวจสอบ                  |
+---------------------------+------------------------------------------+
| 2. ดร. ปรัชญา เปี่ยมสมบูรณ์    | กรรมการตรวจสอบ                           |
+---------------------------+------------------------------------------+
| 3. นายตรีขวัญ บุนนาค         | กรรมการตรวจสอบ                           |
+---------------------------+------------------------------------------+

  เลขานุการคณะกรรมการตรวจสอบ คือ นางสาวพนิดา ศรีประเทศ

ขอบเขตอำนาจหน้าที่ของคณะกรรมการตรวจสอบ 

  คณะกรรมการตรวจสอบมีอำนาจหน้าที่ตามที่ได้รับมอบหมายจากคณะกรรมการบริษัท ดังนี้

1.  สอบทานให้บริษัทฯ มีการรายงานทางการเงินอย่างถูกต้อง และเพียงพอ

2.  สอบทานให้บริษัทฯ มีระบบการควบคุมภายใน (Internal Control)
    และการตรวจสอบภายใน (Internal Audit) ที่เหมาะสมและมีประสิทธิผล

3.  สอบทานให้บริษัทฯ ปฏิบัติตามกฎหมาย ว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์ หรือกฎหมายที่เกี่ยวข้องกับธุรกิจของบริษัทฯ

4.  พิจารณา คัดเลือก เสนอ แต่งตั้ง และเสนอค่าตอบแทนผู้สอบบัญชีของบริษัทฯ

5.  พิจารณาการเปิดเผยข้อมูลของบริษัทฯ
    ในกรณีที่เกิดรายการที่เกี่ยวโยงกันหรือรายการที่อาจมีความขัดแย้งทางผลประโยชน์ให้มีความถูกต้องและครบถ้วน

6.  จัดทำรายงานการกำกับดูแลกิจการของคณะกรรมการตรวจสอบ
    โดยเปิดเผยไว้ในรายงานประจำปีของบริษัทฯ
    ซึ่งรายงานดังกล่าวต้องลงนามโดยประธานคณะกรรมการตรวจสอบ

7.  ปฏิบัติการอื่นใด ตามที่คณะกรรมการบริษัทมอบหมาย
    ด้วยความเห็นชอบจากคณะกรรมการตรวจสอบ

8.  คณะกรรมการตรวจสอบ มีความรับผิดชอบในการปฏิบัติหน้าที่ต่อคณะกรรมการของบริษัทโดยตรง

  9.1.3 คณะกรรมการพิจารณาค่าตอบแทน

ณ วันที่ 31 ธันวาคม 2549 คณะกรรมการพิจารณาค่าตอบแทน ประกอบด้วยกรรมการจำนวน 4
ท่านดังนี้

+------------------------+---------------------------------------------+
| ชื่อ                     | ตำแหน่ง                                      |
+------------------------+---------------------------------------------+
|   1. ดร.สุวรรณ วลัยเสถียร | ประธานคณะกรรมการพิจารณาค่าตอบแทน              |
|                        | และกรรมการอิสระ                              |
+------------------------+---------------------------------------------+
|   2. ดร.ปรัชญา          | กรรมการที่ไม่ใช่ผู้บริหาร และกรรมการอิสระ           |
|   เปี่ยมสมบูรณ์            |                                             |
+------------------------+---------------------------------------------+
|   3. นายตรีขวัญ บุนนาค    | กรรมการที่ไม่ใช่ผู้บริหาร และกรรมการอิสระ           |
+------------------------+---------------------------------------------+
|   4. นายวีรพันธ์ พูลเกษ    | กรรมการที่ไม่ใช่ผู้บริหาร                          |
+------------------------+---------------------------------------------+

ขอบเขตอำนาจหน้าที่ของคณะกรรมการพิจารณาค่าตอบแทน 

1.  พิจารณาหลักเกณฑ์การกำหนดค่าตอบแทนของกรรมการและประธานเจ้าหน้าที่บริหารโดยคำนึงถึงความสมเหตุสมผล

2.  พิจารณาเห็นชอบการออกและเสนอขายหลักทรัพย์ให้แก่กรรมการและพนักงานเพื่อนำเสนอต่อคณะกรรมการบริษัท
    เพื่อพิจารณาต่อไป

  9.1.4 คณะผู้บริหาร

ณ วันที่ 31 ธันวาคม 2549 คณะผู้บริหารประกอบด้วยผู้บริหารจำนวน 13 ท่านดังนี้

+-----------------------------+----------------------------------------+
| ชื่อ                          | ตำแหน่ง                                 |
+-----------------------------+----------------------------------------+
| 1. นายพงษ์ศักดิ์ โล่ห์ทองคำ       | ประธานเจ้าหน้าที่บริหาร                     |
+-----------------------------+----------------------------------------+
| 2. นายเรืองพจน์ ภัคดุรงค์        | รองประธานฝ่ายพัฒนาธุรกิจ                   |
+-----------------------------+----------------------------------------+
| 3. นางพิศมัย สายบัว            | ผู้อำนวยการบริหาร การเงินและบัญชี            |
+-----------------------------+----------------------------------------+
| 4. นายโรเบิร์ท โจเซฟ โซวาเนียก | ผู้อำนวยการฝ่ายขายและการตลาด              |
+-----------------------------+----------------------------------------+
| 5. นายพรยุทธ ชินมหาวงศ์        | ผู้อำนวยการฝ่ายปฏิบัติการ                    |
+-----------------------------+----------------------------------------+
| 6. นายคาร์สเทน เบอรเมอร์สคอฟ  | ผู้อำนวยการฝ่ายการตลาดกลุ่มสแกนดินีเวีย        |
| เคเซนต์                      |                                        |
+-----------------------------+----------------------------------------+
| 7. นางเสาวณีย์ จีระชน          | ผู้อำนวยการฝ่ายบริหารวัตถุดิบ                 |
+-----------------------------+----------------------------------------+
| 8. นายมนูญ หนูเนตร            | ผู้อำนวยการฝ่ายทรัพยากรบุคคล                |
+-----------------------------+----------------------------------------+
| 9. นายพิเชษฐ์ กนกศิริมา         | ผู้ช่วยผู้อำนวยการฝ่ายสรรหาวัตถุดิบ             |
+-----------------------------+----------------------------------------+
| 10.นายวิรัตน์ ผูกไทย            | ผู้ช่วยผู้อำนวยการฝ่ายพัฒนาธุรกิจ               |
+-----------------------------+----------------------------------------+
| 11.นายสุภร ลิ้มชุณหนุกูล          | ผู้ช่วยผู้อำนวยการฝ่ายปฏิบัติการ                |
+-----------------------------+----------------------------------------+
| 12.นายชัชวาลย์ วิมุขดาคม        | ผู้ช่วยผู้อำนวยการฝ่ายพัฒนาธุรกิจ               |
+-----------------------------+----------------------------------------+
| 13.นายธีรชาติ สาสตราภัย        | ผู้ช่วยผู้อำนวยการฝ่ายปฏิบัติการ                |
|                             | (โรงงานในประเทศจีน)                     |
+-----------------------------+----------------------------------------+

 ขอบเขตอำนาจหน้าที่ของประธานเจ้าหน้าที่บริหาร 

1.  เป็นผู้รับมอบอำนาจของคณะกรรมการบริษัท ในการบริหารกิจการของบริษัทฯ
    ให้เป็นตามวัตถุประสงค์ ข้อบังคับ นโยบาย ระเบียบ ข้อกำหนด คำสั่ง มติที่ประชุมผู้ถือหุ้น
    และ/หรือมติที่ประชุมคณะกรรมการบริษัท

2.  ดำเนินการบริหารงานให้เป็นไปตามวัตถุประสงค์ นโยบาย แผนงาน ระเบียบข้อบังคับ
    ข้อกำหนด และงบประมาณที่ได้รับอนุมัติจากคณะกรรมการบริษัท

3.  ควบคุมดูแลการดำเนินกิจการ และ/หรือ บริหารงานประจำวันของบริษัทฯ

4.  กำหนดภารกิจ วัตถุประสงค์ แนวทาง นโยบายของบริษัทฯ รวมถึงการสั่งการ
    และกำกับดูแลการดำเนินงานโดยรวม เพื่อให้เกิดประโยชน์สูงสุดในการบริหารงาน
    เพื่อนำเสนอต่อคณะกรรมการบริษัทให้พิจารณาให้ความเห็น

5.  ติดตามและประเมินผลการดำเนินงานของบริษัทฯ อย่างสม่ำเสมอ
    เพื่อป้องกันความเสี่ยงจากปัจจัยต่างๆ ทั้งจากภายในและภายนอกบริษัทฯ
    และมีหน้าที่รายงานผลการดำเนินงาน การบริหารจัดการ
    ความคืบหน้าในการดำเนินงานต่อคณะกรรมการบริหาร คณะกรรมการตรวจสอบ
    และคณะกรรมการบริษัท

6.  มีอำนาจในการเปลี่ยนแปลงโครงสร้างองค์กรของบริษัทฯ
    ภายใต้การดูแลของคณะกรรมการบริษัท เพื่อให้เกิดประสิทธิภาพในการบริหารงาน
    รวมทั้งมีอำนาจพิจารณาว่าจ้าง แต่งตั้ง โอน โยกย้าย และถอดถอนพนักงาน
    กำหนดอัตราค่าจ้าง ค่าตอบแทน โบนัส รวมถึงสวัสดิการต่างๆ เกี่ยวกับพนักงาน

7.  มีอำนาจ ออกคำสั่ง ระเบียบ ประกาศ บันทึก
    เพื่อให้การปฏิบัติงานเป็นไปตามนโยบายของบริษัทฯ และเพื่อรักษาระเบียบ วินัย
    การทำงานภายในองค์กร

8.  มีอำนาจอนุมัติตามระเบียบในการปฏิบัติงานและอำนาจอนุมัติที่ได้อนุมัติจากที่ประชุมคณะกรรมการบริษัท

9.  มีอำนาจในการมอบอำนาจช่วง และ/หรือมอบหมายให้บุคคลอื่นปฏิบัติงานเฉพาะอย่างแทนได้
    โดยการมอบอำนาจช่วง และ/หรือ การมอบหมายดังกล่าว
    ให้อยู่ภายใต้ขอบเขตแห่งการมอบอำนาจตามหนังสือมอบอำนาจ
    และ/หรือให้เป็นไปตามระเบียบ ข้อกำหนด หรือคำสั่งที่คณะกรรมการของบริษัท ได้กำหนดไว้

10. ปฏิบัติหน้าที่อื่นๆ ตามที่ได้รับมอบหมาย จากคณะกรรมการบริษัทเป็นคราวๆ ไป

  ทั้งนี้ การมอบหมายอำนาจหน้าที่และความรับผิดชอบของประธานเจ้าหน้าที่บริหาร
  จะไม่มีลักษณะเป็นการ มอบอำนาจ หรือมอบอำนาจช่วง
  ที่ทำให้ประธานเจ้าหน้าที่บริหารหรือผู้รับมอบอำนาจจากประธานเจ้าหน้าที่บริหาร
  สามารถอนุมัติรายการที่ตนหรือบุคคลที่อาจมีความขัดแย้ง
  (ตามที่นิยามไว้ในประกาศคณะกรรมการกำกับหลักทรัพย์และตลาดหลักทรัพย์)
  มีส่วนได้เสียหรืออาจมีความขัดแย้งทางผลประโยชน์อื่นใดกับบริษัทฯ หรือบริษัทย่อย
  เว้นแต่เป็นการอนุมัติรายการที่เป็นไปตามปกติธุรกิจที่มีการกำหนดขอบเขตชัดเจน

  9.2 การสรรหากรรมการและผู้บริหาร

  บริษัทฯ ไม่มีคณะกรรมการสรรหา
  แต่มีหลักเกณฑ์การคัดเลือกและแต่งตั้งกรรมการตามคุณสมบัติที่ระบุไว้ในข้อบังคับบริษัท
  โดยที่กรรมการบริษัท จะต้องเป็นบุคคลที่ไม่ขัดต่อข้อกำหนดใดๆ
  ของตลาดหลักทรัพย์แห่งประเทศไทย บุคคลที่จะมาดำรงตำแหน่งกรรมการบริษัท
  ควรเป็นผู้มีความรู้ความสามารถในการจัดการและการบริหารธุรกิจ มีความซื่อสัตย์สุจริต
  และมีความพร้อมในการบริหารงานในหน้าที่ของตน
  การคัดเลือกบุคคลที่จะมาดำรงตำแหน่งกรรมการของบริษัทฯ
  มาจากมติของคณะกรรมการและที่ประชุมผู้ถือหุ้น

การแต่งตั้งคณะกรรมการบริษัท

  คณะกรรมการของบริษัทฯ ประกอบด้วยกรรมการจำนวนไม่น้อยกว่า 5 คน
  และกรรมการไม่น้อยกว่ากึ่งหนึ่งของจำนวนกรรมการทั้งหมดนั้นต้องมีถิ่นที่อยู่ในราชอาณาจักร
  และกรรมการของบริษัทจะต้องเป็นผู้มีคุณสมบัติครบถ้วนตามที่กฎหมายกำหนด

  ข้อบังคับของบริษัท กำหนดให้ที่ประชุมผู้ถือหุ้นเลือกตั้งกรรมการ ตามหลักเกณฑ์และวิธีการ
  ดังต่อไปนี้

  1. ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียง

  2. ผู้ถือหุ้นแต่ละคนจะต้องใช้คะแนนเสียงที่มีอยู่ทั้งหมดตามข้อ 1.
  เลือกตั้งบุคคลคนเดียวหรือหลายคนเป็นกรรมการก็ได้
  แต่จะแบ่งคะแนนเสียงให้ผู้ใดมากน้อยเพียงใดไม่ได้

  3. บุคคลซึ่งได้รับคะแนนเสียงสูงสุดตามลำดับลงมา
  เป็นผู้ได้รับการเลือกตั้งเป็นกรรมการเท่าจำนวนกรรมการที่จะพึงมีหรือพึงเลือกตั้งในครั้งนั้น
  ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่จะพึงมีหรือจะพึงเลือกตั้งในครั้งนั้น
  ให้ผู้เป็นประธานในที่ประชุมเป็นผู้ออกเสียงเพิ่มขึ้นอีกหนึ่งเสียงเป็นเสียงชี้ขาด

  ในการประชุมสามัญประจำปีทุกครั้ง ให้กรรมการออกจากตำแหน่ง 1 ใน 3 เป็นอัตรา
  ถ้าจำนวนกรรมการที่จะออก แบ่งให้ตรงเป็น 3 ส่วนไม่ได้
  ก็ให้ออกโดยจำนวนใกล้เคียงที่สุดกับส่วน 1 ใน 3

  กรรมการที่จะต้องออกจากตำแหน่งในปีแรก และปีที่สองภายหลังจดทะเบียนบริษัทฯ นั้น
  ให้ใช้วิธีจับฉลากกันว่าผู้ใดจะออก
  ส่วนปีต่อไปให้กรรมการคนที่อยู่ในตำแหน่งนานที่สุดนั้นเป็นผู้ออกจากตำแหน่ง
  กรรมการที่ออกตามวาระนั้น อาจถูกเลือกเข้ามาดำรงตำแหน่งใหม่ก็ได้

การสรรหากรรมการอิสระ 

  บริษัทฯ คัดเลือกกรรมการอิสระ จากกรรมการที่มิได้มีส่วนเกี่ยวข้องกับการบริหารงาน
  และไม่เป็นผู้ถือหุ้นรายใหญ่ในบริษัทฯ ไม่เป็นพนักงานหรือที่ปรึกษาของบริษัทฯ และบริษัทย่อย
  นอกจากนี้ กรรมการอิสระจะต้องไม่ถือหุ้นเกิน 5% ของทุนชำระแล้วของบริษัทฯ และบริษัทย่อย

9.2.3 การสรรหาคณะกรรมการตรวจสอบ

  คณะกรรมการตรวจสอบของบริษัทฯ ประกอบด้วยกรรมการตรวจสอบ 3 ท่านที่มีความเป็นอิสระ
  มิได้เป็นผู้บริหารของบริษัทฯ และมีความรู้ความเข้าใจ รวมทั้งมีประสบการณ์ด้านกฎหมาย บัญชี
  และ/หรือการเงิน โดยสมาชิกในคณะกรรมการตรวจสอบของบริษัทฯ
  จะต้องเป็นผู้มีความรู้ความสามารถทางการเงินอย่างน้อยที่สุดหนึ่งท่าน

  คณะกรรมการตรวจสอบมีหน้าที่แบ่งเบาภาระหน้าที่ของคณะกรรมการบริษัท
  ในการดูแลให้บริษัทมีระบบการกำกับดูแลกิจการที่ดี โดยเฉพาะอย่างยิ่งหน้าที่ในการให้วิสัยทัศน์
  และให้ความเห็นที่ตรงไปตรงมาต่อรายงานทางการเงิน และระบบการควบคุมภายในของบริษัทฯ
  ตลอดจนดูแลให้มีการเปิดเผยรายงานทางการเงินอย่างครบถ้วน ถูกต้อง
  เป็นไปตามมาตรฐานและข้อกำหนดที่เกี่ยวข้อง ซึ่งส่งผลให้รายงานทางการเงินมีความน่าเชื่อถือ
  มีคุณภาพที่ดี และมีมูลค่าเพิ่มต่อองค์กร ทั้งนี้
  ประธานกรรมการตรวจสอบและกรรมการตรวจสอบมีวาระในการดำรงตำแหน่ง 2 ปี

9.2.4 การสรรหาผู้บริหาร

  สำหรับการคัดเลือกผู้บริหารของบริษัทฯ นั้น คณะกรรมการบริษัท
  ได้ให้อำนาจประธานเจ้าหน้าที่บริหาร เป็นผู้คัดเลือกบุคคลผู้มีความรู้ ความสามารถ ประสบการณ์
  และผู้ทรงคุณวุฒิที่เหมาะสมเข้ามาบริหารงานในบริษัทฯ

  9.3 ค่าตอบแทนผู้บริหาร

9.3.1 ค่าตอบแทนที่เป็นตัวเงิน

 ค่าตอบแทนกรรมการ

ในปี 2549 คณะกรรมการบริษัท ได้รับค่าตอบแทนรวมทั้งสิ้น เท่ากับ 3,400,000 บาท
โดยมีรายละเอียดดังนี้

  ------------------- ------------- --------------- ---------- ---------------- ---------- -----------
  คณะกรรมการบริษัท      เข้าร่วมประชุม   กรรมการบริษัท                กรรมการตรวจสอบ              รวม
                      (ครั้ง)                                                                

                                    บำเหน็จกรรมการ   เบี้ยประชุม   บำเหน็จกรรมการ    เบี้ยประชุม   

  1. พลเอกเทียนชัย      -             400,000         -          -                -          400,000
  สิริสัมพันธ์                                                                                  

  2. นายวีรพันธ์ พูลเกษ*  10            -               -          -                -          -

  3. นายพงษ์ศักดิ์        10            400,000         200,000    -                -          600,000
  โล่ห์ทองคำ                                                                                 

  4. ดร. สุวรรณ        14            400,000         240,000    200,000          -          840,000
  วลัยเสถียร                                                                                 

  5. ดร. ปรัชญา        12            400,000         160,000    200,000          -          760,000
  เปี่ยมสมบูรณ์                                                                                

  6. นายตรีขวัญ บุนนาค   14            400,000         200,000    200,000          -          800,000

  รวม                               2,000,000       800,000    600,000          -          3,400,000
  ------------------- ------------- --------------- ---------- ---------------- ---------- -----------

*นายวีรพันธ์ พูลเกษ เป็นกรรมการที่มาจากกลุ่มผู้ถือหุ้นใหญ่ ไม่ได้รับค่าตอบแทนใดๆ จากบริษัท

 ค่าตอบแทนผู้บริหาร

  ในปี 2549 คณะผู้บริหารได้รับค่าตอบแทนรวมทั้งสิ้นเท่ากับ 40,723,740 บาท
  โดยแบ่งเป็นค่าตอบแทนในรูปของเงินเดือน,โบนัส และกองทุนสำรองเลี้ยงชีพ รายละเอียดดังนี้

  ------------------------------------------------------------------------
  ค่าตอบแทน                           ปี 2549          
  ---------------------------------- --------------- ---------------------
                                     จำนวนราย        ค่าตอบแทน (บาท)

  เงินเดือนและโบนัสของผู้บริหาร            12              39,817,140
  ------------------------------------------------------------------------

  9.3.2 ค่าตอบแทนอื่น

  กองทุนสำรองเลี้ยงชีพ

  ค่าตอบแทนของผู้บริหารจำนวน 11 คนในส่วนกองทุนสำรองเลี้ยงชีพเป็นจำนวนเงินทั้งสิ้น
  906,600 บาท ชื่อ “กองทุนสำรองเลี้ยงชีพสินเพิ่มพูน” ซึ่งจดทะเบียนแล้ว
  โดยมีธนาคารกรุงเทพ จำกัด (มหาชน) เป็นผู้จัดการกองทุน
  ซึ่งพนักงานและผู้บริหารทุกคนสามารถสมัครเป็นสมาชิกได้
  โดยสมาชิกจะจ่ายเงินสะสมเข้ากองทุนโดยให้นายจ้าง
  หักจากค่าจ้างแล้วนำส่งเข้ากองทุนในอัตราร้อยละ 3 ของค่าจ้าง
  และนายจ้างมีพันธะที่จะจ่ายเงินสมทบให้แก่กองทุน
  ในวันเดียวกับที่สมาชิกจ่ายเงินสะสมเข้ากองทุน ในอัตราร้อยละของค่าจ้าง ดังต่อไปนี้

+----------------------------------+-----------------------------------+
|   จำนวนปีที่ทำงาน                   | อัตราเงินสมทบของนายจ้าง (ร้อยละ)      |
+----------------------------------+-----------------------------------+
| น้อยกว่า 5 ปี                       | 3                                 |
+----------------------------------+-----------------------------------+
| ครบ 5 ปี แต่น้อยกว่า 10 ปี            | 4                                 |
+----------------------------------+-----------------------------------+
| ครบ 10 ปี ขึ้นไป                    | 5                                 |
+----------------------------------+-----------------------------------+

  ใบสำคัญแสดงสิทธิที่จะซื้อหุ้น

  บริษัทฯ ออกให้แก่กรรมการและพนักงาน
  โดยใบสำคัญแสดงสิทธิมีผลในช่วงที่ผู้ถือใบสำคัญแสดงสิทธิยังคง
  มีสถานะเป็นกรรมการ/หรือพนักงานอยู่ ณ วันที่ใช้สิทธิซื้อหุ้นสามัญในแต่ละครั้ง
  ในกรณีผู้ถือใบสำคัญแสดงสิทธิ ได้พ้นจากการเป็นกรรมการ และ/หรือพนักงานของบริษัทฯ
  ไม่ว่าในกรณีใดๆ เช่น ลาออก หรือถูกเลิกจ้าง หรือ เกษียณอายุ
  ให้ถือว่าใบสำคัญแสดงสิทธิที่ถือโดยกรรมการหรือพนักงานที่พ้นสภาพดังกล่าวได้ถูกยกเลิก

  การถือครองหุ้นและใบสำคัญแสดงสิทธิของกรรมการและผู้บริหาร

+------------------+-------+------+--------+------+--------+--------+
| รายนาม           | ห     |      |        |      | ใบสำคัญ |        |
|                  | ุ้นสามัญ |      |        |      | แสดงสิท |        |
| คณะกรรมการ และ   | (หุ้น)  |      |        |      | ธิที่จะซื้อ |        |
|                  |       |      |        |      |        |        |
| ผู้บริหาร           |       |      |        |      | หุ้นสามัญ |        |
|                  |       |      |        |      | (หน่วย) |        |
+------------------+-------+------+--------+------+--------+--------+
|                  | 31    | สัดส่ว | 31     | สัดส่ว | 31     | 31     |
|                  | ธ     | นการ | ธันวาคม | นการ | ธันวาคม | ธันวาคม |
|                  | ันวาคม |      | 2549   |      | 2548   | 2549   |
|                  | 2548  | ถือหุ้น |        | ถือหุ้น |        |        |
+------------------+-------+------+--------+------+--------+--------+
| กรรมการ          |       |      |        |      |        |        |
+------------------+-------+------+--------+------+--------+--------+
| พลเอก เทียนชัย     | 7     | 0    | 73,947 | 0    | 75,000 | 93,486 |
| สิริสัมพันธ์          | 3,947 | .051 |        | .050 |        |        |
+------------------+-------+------+--------+------+--------+--------+
| นายวีรพันธ์ พูลเกษ   | 1     | 0    | 10,000 | 0    | -      | -      |
|                  | 0,000 | .006 |        | .006 |        |        |
+------------------+-------+------+--------+------+--------+--------+
| นายพงษ์ศักดิ์        | 1,14  | 0    | 2,8    | 1    | 6,2    | 3,7    |
| โล่ห์ทองคำ         | 4,666 | .797 | 56,132 | .961 | 37,327 | 83,834 |
+------------------+-------+------+--------+------+--------+--------+
| ดร. สุวรรณ        | -     | -    | 1      | 0    | -      | 26,000 |
| วลัยเสถียร         |       |      | 04,000 | .071 |        |        |
+------------------+-------+------+--------+------+--------+--------+
| ดร. ปรัชญา        | 5     | 0    | 75,000 | 0    | 50,000 | 43,750 |
| เปี่ยมสมบูรณ์        | 0,000 | .034 |        | .051 |        |        |
+------------------+-------+------+--------+------+--------+--------+
| นายตรีขวัญ บุนนาค   | -     | -    | 65,000 | 0    | 50,000 | 56,250 |
|                  |       |      |        | .044 |        |        |
+------------------+-------+------+--------+------+--------+--------+
| ผู้บริหาร           |       |      |        |      |        |        |
+------------------+-------+------+--------+------+--------+--------+
| นายเรืองพจน์       | 7     | 0    | 2      | 0    | 4      | 2      |
| ภัคดุรงค์           | 0,000 | .048 | 18,000 | .149 | 12,500 | 50,000 |
+------------------+-------+------+--------+------+--------+--------+
| นายพรยุทธ         | -     | -    | -      | -    | 1      | 90,000 |
| ชินมหาวงศ์         |       |      |        |      | 20,000 |        |
+------------------+-------+------+--------+------+--------+--------+
| นางพิศมัย สายบัว    | -     | -    | 1      | 0    | 4      | 2      |
|                  |       |      | 42,500 | .097 | 50,000 | 60,625 |
+------------------+-------+------+--------+------+--------+--------+
| นายโรเบิร์ท โจเซฟ  | -     | -    | -      | -    | -      | -      |
| โซวาเนียก         |       |      |        |      |        |        |
+------------------+-------+------+--------+------+--------+--------+
| นายคาร์สเทน       | 7     | 0    | 1      | 0    | 3      | 2      |
| เบอรเมอร์สคอฟ     | 5,000 | .052 | 50,000 | .103 | 25,000 | 62,500 |
|                  |       |      |        |      |        |        |
| เคเซนต์           |       |      |        |      |        |        |
+------------------+-------+------+--------+------+--------+--------+
| นางเสาวณีย์ จีระชน  | -     | -    | -      | -    | -      | -      |
+------------------+-------+------+--------+------+--------+--------+
| นายมนูญ หนูเนตร    | -     | -    | -      | -    | -      | -      |
+------------------+-------+------+--------+------+--------+--------+
| นายพิเชษฐ กนกศิริมา | 6     | 0    | 30,000 | 0    | 60,000 | 30,000 |
|                  | 0,000 | .041 |        | .020 |        |        |
+------------------+-------+------+--------+------+--------+--------+
| นายวิรัตน์ ผูกไทย    | -     | -    | -      | -    | 1      | 1      |
|                  |       |      |        |      | 50,000 | 12,500 |
+------------------+-------+------+--------+------+--------+--------+
| นายสุภร ลิ้มชุณหนุกูล  | -     | -    | -      | -    | 1      | 1      |
|                  |       |      |        |      | 50,000 | 12,500 |
+------------------+-------+------+--------+------+--------+--------+
| นายชัชวาลย์        | -     | -    | -      | -    | 1      | 90,000 |
| วิมุขดาคม          |       |      |        |      | 20,000 |        |
+------------------+-------+------+--------+------+--------+--------+
| นายธีรชาติ         | 3     | 0    | 30,000 | 0    | 90,000 | 60,000 |
| สาสตราภัย         | 0,000 | .020 |        | .020 |        |        |
+------------------+-------+------+--------+------+--------+--------+
| พนักงานท่านอื่นๆ     | -     | -    | -      | -    | 3      | 2      |
|                  |       |      |        |      | 60,000 | 70,000 |
+------------------+-------+------+--------+------+--------+--------+
| ผู้บริหารที่พ้น        | 9     | 0    | -      | -    | 1,6    | -      |
| จากตำแหน่งระหว่างปี | 5,100 | .066 |        |      | 90,000 |        |
+------------------+-------+------+--------+------+--------+--------+
| รวม              | 1,60  | 1    | 3,7    | 2    | 10,3   | 5,5    |
|                  | 8,713 | .115 | 54,579 | .572 | 39,827 | 41,445 |
+------------------+-------+------+--------+------+--------+--------+

* สัดส่วนการถือหุ้น (ร้อยละ) ในปี 2548 คำนวณจากจำนวนหุ้นสามัญ 143,491,232 และปี
2549 คำนวณจากจำนวนหุ้นสามัญ 145,625,198 หุ้น

4.  การกำกับดูแลกิจการ

  บริษัทฯ ได้ดำเนินงานตามหลักการกำกับดูแลกิจการที่ดีทั้ง 15 ข้อ
  ตามแนวทางของตลาดหลักทรัพย์แห่งประเทศไทย
  และสำนักงานคณะกรรมการกำกับหลักทรัพย์และตลาดหลักทรัพย์ (กลต.) ดังนี้

  9.4.1 นโยบายเกี่ยวกับการกำกับดูแลกิจการ

  บริษัทฯ ให้ความสำคัญในการกำกับดูแลกิจการที่ดี
  เพื่อเพิ่มความโปร่งใสและขีดความสามารถในการแข่งขันขององค์กร
  รวมทั้งเพิ่มความเชื่อมั่นให้ผู้ถือหุ้นและผู้เกี่ยวข้องทุกฝ่าย
  จึงมีนโยบายที่สำคัญเกี่ยวกับการดูแลกิจการที่ครอบคลุมหลักการ อาทิเช่น สิทธิของผู้ถือหุ้น
  การปฏิบัติต่อผู้ถือหุ้นอย่างเท่าเทียมกัน บทบาทของผู้มีส่วนได้เสีย
  การเปิดเผยข้อมูลและความโปร่งใส และความรับผิดชอบของคณะกรรมการ

2.  ผู้ถือหุ้น : สิทธิและความเท่าเทียมกัน

  บริษัทฯ
  ตระหนักถึงความสำคัญของการปฏิบัติต่อผู้ถือหุ้นทุกรายอย่างเท่าเทียมกันโดยคำนึงถึงสิทธิของผู้ถือหุ้นในการได้รับข้อมูลข่าวสารของบริษัทอย่างเพียงพอและทันเวลา
  อันได้แก่ การส่งข้อมูลข่าวสารของบริษัทฯ
  ผ่านทางสื่ออิเล็กทรอนิกส์ของตลาดหลักทรัพย์แห่งประเทศไทยในระบบ SCP (SET Community
  Portal) การลงข่าวสารทางหนังสือพิมพ์ตามพระราชบัญญัติบริษัทมหาชนจำกัด
  การลงข้อมูลและประกาศในเว็บไซต์นักลงทุนสัมพันธ์ของบริษัทฯ
  (http://investorrelations.svi.co.th)
  ที่ปรับปรุงข้อมูลให้เป็นปัจจุบันอยู่เสมอทั้งภาษาไทยและภาษาอังกฤษเพื่อให้ผู้ถือหุ้นใช้ประกอบการตัดสินใจในการประชุมผู้ถือหุ้น

  บริษัทฯ ให้ความสำคัญอย่างยิ่งในองค์ประกอบต่างๆ
  ของการประชุมผู้ถือหุ้นเพื่อให้เกิดความเท่าเทียมกันในระหว่าง ผู้ถือหุ้น อันได้แก่ การกำหนดวัน
  เวลา และสถานที่ประชุมที่ไม่เป็นอุปสรรคในการเข้าร่วมประชุมของผู้ถือหุ้น
  การส่งหนังสือเชิญประชุมเสนอให้แก่ผู้ถือหุ้นก่อนการประชุมอย่างน้อย 7 วัน
  ตามข้อบังคับของบริษัทฯ ซึ่งในหนังสือ เชิญประชุมของบริษัทฯ
  มีความเห็นของคณะกรรมการประกอบในแต่ละวาระการประชุมรวมทั้งข้อมูลสำคัญที่เกี่ยวข้องกับวาระการประชุมเพื่อให้ผู้ถือหุ้นมีข้อมูลประกอบการพิจารณาลงคะแนนเสียงในการประชุมได้ครบถ้วนมากยิ่งขึ้น
  รวมทั้งแจ้งรายละเอียดเกี่ยวกับเอกสารที่ผู้ถือหุ้นต้องใช้เพื่อเป็นหลักฐานในการเข้าประชุม

3.  สิทธิของผู้มีส่วนได้เสียกลุ่มต่างๆ

  บริษัทฯ ให้ความสำคัญต่อสิทธิของผู้มีส่วนได้เสียทุกกลุ่ม โดยบริษัทฯ
  สนับสนุนให้มีความร่วมมือระหว่างกัน ตามบทบาทและหน้าที่
  รวมทั้งการสร้างสรรค์ประโยชน์ระหว่างกัน ดังนี้

  ผู้ถือหุ้น : บริษัทฯ มีเจตนารมณ์ที่จะตอบแทนความไว้วางใจที่ได้รับจากผู้ถือหุ้นด้วยผลตอบแทนทีดี
  และ

ต่อเนื่อง โดยคำนึงถึงการเติบโตของมูลค่าบริษัทฯ ในระยะยาว

  พนักงาน : บริษัทฯ ตระหนักในคุณค่าของพนักงาน และปฏิบัติกับพนักงานอย่างเท่าเทียมเป็นธรรม
  โดย

  ให้การสนับสนุนและพัฒนาศักยภาพการทำงานของพนักงานอย่างต่อเนื่อง
  โดยการเสริมสร้างความรู้ความชำนาญ คำนึงถึงหลักความปลอดภัยในการทำงาน
  รวมทั้งให้ผลตอบแทนที่เหมาะสม ตลอดจนโครงการสวัสดิการต่างๆเพื่อพนักงาน ได้แก่
  กองทุนสำรองเลี้ยงชีพ สหกรณ์ออมทรัพย์เพื่อพนักงานบริษัทฯ ค่ารักษาพยาบาล เป็นต้น

ลูกค้า : บริษัทฯ ให้ความสำคัญในการตอบสนองความต้องการของลูกค้า ให้มีประสิทธิภาพและ

  ประสิทธิผลยิ่งขึ้นตลอดเวลา โดยยึดมั่นและปฏิบัติตามสัญญาที่ทำไว้กับลูกค้าอย่างเคร่งครัด
  ดำเนินการจัดหา ผลิตภัณฑ์ที่ได้มาตรฐานให้แก่ลูกค้า มีความรับผิดชอบต่อลูกค้าทั้งใน
  ด้านคุณภาพของผลิตภัณฑ์และการให้บริการหลังการขาย ตลอดจนรักษาความลับของลูกค้า

เจ้าหนี้ และ คู่ค้า : ปฏิบัติตามเงื่อนไขและข้อตกลงที่กำหนดไว้ในสัญญา
ปฏิบัติตามเงื่อนไขการกู้ยืมเงินจาก

  สถาบันการเงินอย่างเคร่งครัด รวมทั้งพัฒนาความสัมพันธ์ระยะยาวกับคู่ค้า ซึ่งบริษัทฯ ถือว่า

  คู่ค้าเป็นปัจจัยสำคัญในการร่วมสร้างคุณค่าในการผลิตให้กับลูกค้า ดังนั้นการดำเนินธุรกิจกับ

  คู่ค้าจึงคำนึงถึงความเสมอภาคในการดำเนินธุรกิจ และผลประโยชน์ร่วมกัน

คู่แข่ง : ปฏิบัติตามกรอบกติกาการแข่งขันที่ดี ไม่ทำลายคู่แข่งขันด้วยวิธีการไม่สุจริต

  สังคมและสิ่งแวดล้อม : มีความรับผิดชอบต่อสังคมโดยดำเนินธุรกิจอย่างมีจรรยาบรรณ
  ให้การสนับสนุนกิจกรรมทาง

  สังคม เช่น การสนับสนุนและส่งเสริมในด้านการศึกษา รวมทั้งมีระบบการจัดการสิ่งแวดล้อม

  ที่ดีเพื่อลดปัญหามลภาวะ และสร้างคุณภาพชีวิตที่ดีแก่พนักงานและสังคม

  9.4.4 การประชุมผู้ถือหุ้น

  ในการประชุมผู้ถือหุ้นของบริษัทฯ มีคณะกรรมการบริษัทฯ และคณะกรรมการตรวจสอบ
  เข้าร่วมประชุมด้วย โดยประธานกรรมการของบริษัทฯ
  หรือบุคคลที่ที่ประชุมผู้ถือหุ้นอนุมัติให้เป็นประธานในที่ประชุมจะดำเนินการให้มีการพิจารณาวาระการประชุมและลงคะแนนเสียง
  เป็นไปตามลำดับวาระที่กำหนดในหนังสือนัดประชุม นอกจากนั้น บริษัทฯ
  ได้แจ้งคะแนนเสียงที่ต้องการในแต่ละวาระให้ผู้ถือหุ้นทราบก่อนลงคะแนน ทั้งนี้
  เพื่อให้เกิดความโปร่งใสและความถูกต้องในการลงคะแนนเสียง

  คณะกรรมการบริษัทฯ ได้ดูแลให้มีการบันทึกรายงานการประชุมผู้ถือหุ้น ให้มีสาระสำคัญครบถ้วน
  อันได้แก่ คำชี้แจงที่เป็นสาระสำคัญ คำถาม ข้อคิดเห็นต่างๆ
  รวมทั้งคะแนนเสียงที่ต้องการในแต่ละวาระ นอกจากนั้น ในส่วนของรายงานการประชุม บริษัทฯ
  มีการจัดทำรายงานการประชุมให้เสร็จสมบูรณ์ในเวลาที่กฎหมายกำหนด
  รวมทั้งมีระบบการจัดเก็บรายงานการประชุมที่ดี สามารถตรวจสอบและอ้างอิงได้ ทั้งนี้
  เพื่อให้รายงานการประชุมมีความครบถ้วนสมบูรณ์มากยิ่งขึ้น บริษัทฯ
  ได้จัดให้มีการบันทึกวิธีการลงคะแนนเสียง
  และวิธีนับคะแนนเสียงเพิ่มเติมในรายงานการประชุมด้วย

  บริษัทฯ ได้รับการประเมินการจัดประชุมผู้ถือหุ้นสามัญประจำปีสำหรับปี 2549
  และได้รับคะแนนระดับ "ดี" จากสำนักงานคณะกรรมการกำกับหลักทรัพย์และตลาดหลักทรัพย์
  โดยมีจำนวนบริษัทจดทะเบียนที่ได้รับการประเมิน จำนวน 433 แห่ง และมีบริษัทที่ได้คะแนนระดับ
  "ดี" จำนวน 225 บริษัท ทั้งนี้ในหมวดชิ้นส่วนอิเล็กทรอนิกส์มีบริษัทที่ได้คะแนนระดับ "ดี" จำนวน
  7 บริษัทจากจำนวนทั้งสิ้น 10 บริษัท

  9.4.5 ภาวะผู้นำและวิสัยทัศน์

  คณะกรรมการบริษัท มีบทบาทสำคัญในการชี้แนะแนวทางการดำเนินงานของบริษัทฯ
  กำหนดนโยบายและ มีส่วนร่วมในการพิจารณา ให้ความเห็นชอบในกลยุทธ์ เป้าหมาย แผนธุรกิจ
  และงบประมาณของบริษัทฯ

  คณะกรรมการของบริษัทฯ ประกอบไปด้วยผู้มีความรู้ความสามารถ มีทักษะ
  และประสบการณ์จากหลากหลายสาขาที่เกี่ยวข้องกับธุรกิจของบริษัทฯ โดยที่กรรมการส่วนใหญ่
  คิดเป็นร้อยละ 83 มีประวัติเข้ารับการอบรมกับสถาบันกรรมการบริษัทไทย (IOD)

  9.4.6 ความขัดแย้งทางผลประโยชน์

  เพื่อป้องกันความขัดแย้งทางผลประโยชน์และการกระทำอันไม่เป็นธรรมในด้านต่างๆที่อาจเกิดขึ้น
  คณะกรรมการได้ดูแลอย่างรอบคอบ โดยเริ่มจากการดำเนินงานตามหลักการกำกับดูแลกิจการที่ดี
  และได้กำหนดแนวทางในการป้องกันความขัดแย้งทางผลประโยชน์
  มีมาตรฐานความประพฤติและจริยธรรมทางธุรกิจ จรรยาบรรณของผู้บริหารและพนักงาน
  โดยเน้นถึงความซื่อสัตย์และมีจริยธรรมในการรักษาความลับของลูกค้า การติดต่อกับลูกค้า
  ผู้ขายสินค้า และกับบุคคลภายนอก อย่างไม่มีผลประโยชน์ทับซ้อน
  ปกป้องและใช้ทรัพย์สินของบริษัทฯ อย่างเหมาะสม ไม่เปิดเผยแจกจ่ายข้อมูลของบริษัทฯ
  ให้บุคคลอื่นโดยไม่ได้รับอนุญาต ไม่ทำการซื้อขายหลักทรัพย์ของบริษัทฯ
  โดยใช้ข้อมูลภายในที่ยังไม่เปิดเผยหรือรับรู้ต่อสาธารณชน

  นอกจากนี้ หากมีกรณีที่มีรายการระหว่างกัน บริษัทฯ
  จะพิจารณาความเหมาะสมก่อนการเข้าทำรายการ อย่างรอบคอบทุกครั้ง
  และจะปฏิบัติตามหลักเกณฑ์ของตลาดหลักทรัพย์แห่งประเทศไทย
  และมีการเปิดเผยรายการดังกล่าว ในรายงานประจำปีและแบบแสดงรายการข้อมูลประจำปี
  (แบบ 56-1)

  9.4.7 จริยธรรมธุรกิจ

  บริษัทฯ ได้ออกแนวปฏิบัติเกี่ยวกับมาตรฐานความประพฤติและจริยธรรมทางธุรกิจ
  จรรยาบรรณของผู้บริหารและพนักงาน
  โดยเน้นถึงความซื่อสัตย์และมีจริยธรรมในการติดต่อกับลูกค้า ผู้ขายสินค้า และ
  กับบุคคลภายนอกโดยไม่มีผลประโยชน์ทับซ้อน ปกป้องและใช้ทรัพย์สินของบริษัทฯ อย่างเหมาะสม
  ไม่เปิดเผยแจกจ่ายข้อมูลของบริษัทฯ ให้บุคคลอื่นโดยไม่ได้รับอนุญาต รวมถึงได้มีการติดตาม
  ทบทวนและปรับปรุงมาตรฐานความประพฤติ และจริยธรรมทางธุรกิจอย่างสม่ำเสมอตลอดเวลา
  เพื่อให้มีความเหมาะสมและทันต่อเหตุการณ์

  9.4.8 การถ่วงดุลของกรรมการที่ไม่เป็นผู้บริหาร

  ในปี 2549 ที่ผ่านมาบริษัทฯ มีกรรมการจำนวน 6 ท่าน โดยมีรายละเอียด ดังนี้

-   กรรมการที่เป็นผู้บริหาร จำนวน 1 ท่าน คิดเป็นร้อยละ 17 ของกรรมการทั้งหมด

-   กรรมการที่ไม่ได้เป็นผู้บริหาร จำนวน 5 ท่าน คิดเป็นร้อยละ 83 ของกรรมการทั้งหมด
    ซึ่งในจำนวนนี้เป็นกรรมการ ที่เป็นอิสระจำนวน 4 ท่าน หรือคิดเป็นร้อยละ 67
    ของกรรมการทั้งหมด ได้แก่ประธานคณะกรรมการบริษัท และคณะกรรมการตรวจสอบทั้ง 3
    ท่าน

  9.4.9 การรวมหรือแยกตำแหน่ง

  บริษัทฯ มีประธานคณะกรรมการบริษัท และประธานเจ้าหน้าที่บริหาร เป็นบุคคลคนละคนกัน
  โดยประธานคณะกรรมการบริษัทมีความเป็นอิสระจากผู้ถือหุ้นรายใหญ่
  ไม่มีตำแหน่งเป็นผู้บริหารหรือพนักงานประจำของบริษัท
  ไม่มีผลประโยชน์หรือส่วนได้เสียไม่ว่าทางตรงหรือทางอ้อมทั้งในด้านการเงินและการบริหารงานของบริษัทฯ

  9.4.10 ค่าตอบแทนของกรรมการบริษัทและผู้บริหาร

  บริษัทฯ ได้กำหนดค่าตอบแทนกรรมการไว้อย่างชัดเจน และได้รับอนุมัติจากที่ประชุมผู้ถือหุ้น
  ตามมติที่ประชุมสามัญผู้ถือหุ้นครั้งที่ 1/2549 ได้กำหนดค่าตอบแทนคณะกรรมการประจำปี 2549
  เป็นจำนวนเงินไม่เกิน 5,000,000 บาท

  สำหรับค่าตอบแทนของผู้บริหารจะอยู่ในอำนาจอนุมัติของประธานเจ้าหน้าที่บริหาร
  ค่าตอบแทนของประธานเจ้าหน้าที่บริหารอนุมัติโดยคณะกรรมการบริษัท
  โดยการพิจารณาอนุมัติค่าตอบแทนกรรมการและผู้บริหารดังกล่าวจะอยู่ในระดับใกล้เคียงกับระดับของอุตสาหกรรม
  โดยมีรายละเอียดค่าตอบแทนให้แก่กรรมการและผู้บริหารในปี 2549 ตามที่ระบุไว้ก่อนหน้านี้

  9.4.11 การประชุมคณะกรรมการ

  คณะกรรมการบริษัทมีการประชุมอย่างสม่ำเสมอ ไตรมาสละ 1 ครั้งเป็นอย่างน้อย
  โดยเลขานุการคณะกรรมการได้กำหนดวันประชุมและวาระการประชุมประจำล่วงหน้าตลอดทั้งปี
  เพื่อให้กรรมการสามารถจัดเวลาเข้าร่วมประชุมได้ ทุกครั้ง ซึ่งในการประชุมแต่ละครั้ง
  ทางฝ่ายบริหารได้จัดเตรียมข้อมูลและรายละเอียดเพื่อให้คณะกรรมการใช้ประกอบการพิจารณา
  และในระหว่างประชุม ประธานในที่ประชุมได้ให้เวลากับกรรมการในการพิจารณาวาระต่างๆ
  อย่างรอบคอบ รวมถึงการให้แสดงความคิดเห็นได้อย่างเต็มที่
  และมีการจดบันทึกการประชุมเป็นลายลักษณ์อักษร
  รวมทั้งมีการจัดเก็บรายงานการประชุมที่ผ่านการรับรองเพื่อให้ผู้เกี่ยวข้องตรวจสอบได้

  คณะกรรมการตรวจสอบมีการประชุมอย่างสม่ำเสมอ ไตรมาสละ 1 ครั้งเป็นอย่างน้อย
  ซึ่งในการประชุมคณะกรรมการตรวจสอบได้พิจารณาคัดเลือกและเสนอชื่อของผู้สอบบัญชีและค่าตอบแทนผู้สอบบัญชีสำหรับปี
  2548
  ให้ความเห็นในงบการเงินระหว่างกาลและงบการเงินประจำปีที่ผู้สอบบัญชีได้สอบทานหรือตรวจสอบ
  พิจารณาการปฏิบัติตามมาตรฐานทางบัญชี
  และการเปิดเผยข้อมูลในงบการเงินก่อนนำเสนอให้คณะกรรมการบริษัทพิจารณา
  สอบทานการเปิดเผยรายการระหว่างกันหรือรายการที่เกี่ยวโยงกัน
  การพิจารณาความเหมาะสมของแผนการกำกับดูแลและตรวจสอบภายใน

การประชุมของกรรมการแต่ละท่าน ในปี 2549 สรุปดังนี้

+------------------+---------+---------+--------+--------+----------+
| รายนาม           | การประ  |         | การปร  | กา     |          |
|                  | ชุมผู้ถือหุ้น |         | ะชุมคณะ | รประชุม |          |
| คณะกรรมการบริษัท   |         |         |        |        |          |
|                  | ประจำปี  |         | ก      | คณะอนุก |          |
|                  | 2549    |         | รรมการ | รรมการ |          |
|                  |         |         |        |        |          |
|                  |         |         | บริษัท   |        |          |
+------------------+---------+---------+--------+--------+----------+
|                  | การ     | การป    |        | คณะ    | คณะกรรมก |
|                  | ประชุมสา | ระชุมวิสา |        |        | ารพิจารณา |
|                  | มัญผู้ถือหุ้น | มัญผู้ถือหุ้น |        | กร     | ค่าตอบแทน |
|                  |         |         |        | รมการต |          |
|                  |         |         |        | รวจสอบ |          |
+------------------+---------+---------+--------+--------+----------+
|                  |         |         |        |        |          |
+------------------+---------+---------+--------+--------+----------+
|                  |         |         |        |        |          |
+------------------+---------+---------+--------+--------+----------+
| 1. พลเอกเทียนชัย   | 0/1     | 0/1     |  0/8   | -      | -        |
| สิริสัมพันธ์          |         |         |        |        |          |
+------------------+---------+---------+--------+--------+----------+
| 2. ดร.สุวรรณ      | 1/1     | 1/1     | 8/8    | 4/4    | -        |
| วลัยเสถียร         |         |         |        |        |          |
+------------------+---------+---------+--------+--------+----------+
| 3. ดร.ปรัชญา      | 0/1     | 1/1     |  7/8   | 4/4    | 1/1      |
| เปี่ยมสมบูรณ์        |         |         |        |        |          |
+------------------+---------+---------+--------+--------+----------+
| 4. นายตรีขวัญ      | 1/1     | 1/1     |  8/8   | 4/4    | 1/1      |
| บุนนาค            |         |         |        |        |          |
+------------------+---------+---------+--------+--------+----------+
| 5. นายวีรพันธ์      | 1/1     | 1/1     |  8/8   | -      | 1/1      |
| พูลเกษ            |         |         |        |        |          |
+------------------+---------+---------+--------+--------+----------+
| 6. นายพงษ์ศักดิ์     | 1/1     | 1/1     |   8/8  | -      | -        |
| โล่ห์ทองคำ         |         |         |        |        |          |
+------------------+---------+---------+--------+--------+----------+

  9.4.12 คณะอนุกรรมการ

  คณะกรรมการบริษัทฯ มีการจัดตั้งคณะอนุกรรมการ
  เพื่อช่วยปฏิบัติหน้าที่ที่สำคัญเพื่อเพิ่มประสิทธิภาพและความคล่องตัวในการดำเนินงาน
  คณะอนุกรรมการของบริษัทฯ มี 2 ชุด ดังนี้

  1. คณะกรรมการตรวจสอบ ที่ได้รับแต่งตั้งจากที่ประชุมผู้ถือหุ้นเพื่อช่วยในการกำกับดูแลกิจการ

  2. คณะกรรมการพิจารณาค่าตอบแทน ที่ได้รับแต่งตั้งจากคณะกรรมการบริษัท
  เพื่อช่วยในการพิจารณา

  ค่าตอบแทน

  9.4.13 ระบบการควบคุมภายในและการตรวจสอบภายใน

  บริษัทฯ ได้กำหนดให้ ผู้ตรวจสอบภายใน
  เป็นผู้รายงานผลการตรวจสอบโดยตรงแก่คณะกรรมการตรวจสอบ ทั้งนี้
  เพื่อให้ผู้ตรวจสอบภายในสามารถปฏิบัติงานได้อย่างอิสระ และสามารถรายงานผลการตรวจสอบ
  ต่อคณะกรรมการตรวจสอบได้อย่างตรงไปตรงมา

  9.4.14 รายงานของคณะกรรมการ

  คณะกรรมการบริษัทเป็นผู้รับผิดชอบต่องบการเงินของบริษัทฯ
  งบการเงินดังกล่าวจัดทำขึ้นตามมาตรฐานการบัญชีที่รับรองทั่วไปในประเทศไทย
  และตรวจสอบโดยผู้สอบบัญชีรับอนุญาตที่ได้รับอนุญาตจากสำนักงานคณะกรรมการกำกับหลักทรัพย์และตลาดหลักทรัพย์
  ซึ่งในการนี้คณะกรรมการตรวจสอบจะเป็นผู้สอบทานคุณภาพของรายงานทางการเงินและระบบควบคุมภายใน
  รวมถึงการเปิดเผยข้อมูลสำคัญอย่างเพียงพอในหมายเหตุประกอบงบการเงิน ทั้งนี้
  คณะกรรมการตรวจสอบเป็นผู้สอบทานการจัดทำรายงานทางการเงิน
  โดยหารือและประชุมร่วมกับฝ่ายตรวจสอบภายใน และผู้ตรวจสอบบัญชี
  เพื่อให้มีการรายงานทางการเงินของบริษัทฯ อย่างถูกต้องและเพียงพอ

  9.4.15 ความสัมพันธ์กับผู้ลงทุน

  คณะกรรมการบริษัท ให้ความสำคัญต่อการเปิดเผยข้อมูลที่มีความถูกต้องครบถ้วนและโปร่งใส
  ให้กับผู้ถือหุ้น ทุกราย และผู้ลงทุนทั่วไป อย่างเสมอภาค และเป็นไปตามมาตรฐานและกฎเกณฑ์
  ที่กำหนดโดยสำนักงานคณะกรรมการกำกับหลักทรัพย์และตลาดหลักทรัพย์และตลาดหลักทรัพย์แห่งประเทศไทย
  โดยผ่านช่องทางและสื่อการเผยแพร่ข้อมูลต่างๆของตลาดหลักทรัพย์แห่งประเทศไทย
  รวมทั้งเว็บไซต์ของบริษัทฯที่ http://www.svi.co.th และ
  http://investorrelations.svi.co.th

  บริษัทฯ มีหน่วยงานด้านนักลงทุนสัมพันธ์ เพื่อสื่อสารข้อมูลสำคัญที่เป็นประโยชน์แก่นักลงทุน สถาบัน
  ผู้ถือหุ้น นักวิเคราะห์หลักทรัพย์ สื่อมวลชน และประชาชนทั่วไป นอกจากนี้
  ยังได้จัดให้มีการประชุมนักวิเคราะห์หลักทรัพย์ (Analyst Briefing) เป็นประจำทุกไตรมาส
  และให้ข้อมูลกับสื่อมวลชนอย่างเหมาะสมเป็นระยะๆ

  9.5 การดูแลเรื่องการใช้ข้อมูลภายใน

  บริษัทฯ มีมาตรการในการดูแลการใช้ข้อมูลภายใน
  โดยถ้ากรรมการและผู้บริหารได้รับทราบข้อมูลภายในที่เป็นสาระสำคัญ
  อันจะมีผลต่อการเปลี่ยนแปลงราคาหลักทรัพย์
  กรรมการและผู้บริหารจะต้องระงับการซื้อขายหลักทรัพย์ของบริษัทฯ ในช่วงระยะเวลาที่เหมาะสม
  ก่อนที่ข้อมูลภายในนั้นจะเปิดเผยต่อสาธารณชน
  และจะต้องไม่เปิดเผยข้อมูลที่เป็นสาระนั้นต่อบุคคลอื่น

  บริษัทฯ ได้ให้ความรู้แก่กรรมการและผู้บริหาร เกี่ยวกับหน้าที่ที่ต้องรายงานการถือหลักทรัพย์
  และการเปลี่ยนแปลงการถือหลักทรัพย์ของบริษัทฯ ตามมาตรา 59 แห่ง
  พระราชบัญญัติหลักทรัพย์และตลาดหลักทรัพย์ พ.ศ. 2535
  และบทกำหนดโทษตามพระราชบัญญัติดังกล่าว

  บริษัทฯ ได้กำหนดให้กรรมการและผู้บริหารรายงานการซื้อขายหลักทรัพย์ของบริษัทฯ
  ต่อบริษัทฯตามแบบฟอร์มที่กำหนดและจัดส่งรายงานนี้ให้แก่บริษัทฯ
  ในวันทำการถัดจากวันที่เกิดรายงานซื้อขายในกรณีที่กรรมการและผู้บริหารได้ดำเนินการรายงานต่อตลาดหลักทรัพย์ด้วยตนเอง
  ทางบริษัทฯ ให้กรรมการและผู้บริหารรายงานให้ทางบริษัทฯ ด้วยเช่นกัน ในกรณีที่มีข่าวสารใดๆ
  ทั้งที่เป็นจริงและไม่เป็นจริงรั่วไหลออกสู่สาธารณชน บริษัทฯ จะชี้แจงต่อ ผู้ถือหุ้นและผู้ลงทุน
  ผ่านทางตลาดหลักทรัพย์แห่งประเทศไทยในทันที ทั้งนี้
  เพื่อไม่ให้เกิดความไม่เป็นธรรมต่อผู้ถือหุ้นและผู้ลงทุนทั่วไป

  9.6 บุคลากร

  จำนวนพนักงานทั้งหมดของบริษัท ณ วันที่ 31 ธันวาคม 2549 รวมทั้งสิ้น 2,047 คน
  โดยไม่รวมพนักงานในบริษัทย่อย จำนวน 78 คน ซึ่งแยกตามสายงานหลักได้ดังนี้

  ------------------------------------- ---------------------------------
  สายงาน                                จำนวนคน

  1. ฝ่ายบริหาร                           13

  2. ฝ่ายปฏิบัติการ                         1,860

  3. ฝ่ายขายและการตลาด                   47

  4. ฝ่ายสรรหาวัตถุดิบ                      22

  5. ฝ่ายบริหารวัตถุดิบ                      38

  6. ฝ่ายบัญชีและการเงิน                    46

  7. ฝ่ายทรัพยากรบุคคล                     21

  รวมทั้งสิ้น                               2,047
  ------------------------------------- ---------------------------------

จำนวนพนักงานในระยะ 3 ปี ที่ผ่านมา

+-------------+--------------+------------------------+--------------+
| ปี           | จำนวนคน      | เพิ่ม / (ลด)             | ร้อยละ        |
+-------------+--------------+------------------------+--------------+
| 2546        | 1,393        | (216)                  | (13.42)      |
+-------------+--------------+------------------------+--------------+
| 2547        | 1,496        | 103                    | 7.39         |
+-------------+--------------+------------------------+--------------+
| 2548        | 1,724        | 228                    | 15.24        |
+-------------+--------------+------------------------+--------------+
| 2549        | 2,047        | 323                    | 18.73        |
+-------------+--------------+------------------------+--------------+

  สาเหตุที่มีการเปลี่ยนแปลงจำนวนพนักงานอย่างมีนัยสำคัญในปี 2546 เนื่องจากบริษัทฯ
  มีการปรับปรุงด้านกระบวนการผลิตให้ดีขึ้น โดยการพัฒนาให้มีทักษะ มีการเรียนรู้ที่เร็วขึ้น
  และมีการปรับปรุงเครื่องจักรให้มีความพร้อมด้านการผลิตอยู่เสมอ
  สำหรับการเพิ่มขึ้นของพนักงานในปี 2547 จนถึงปี 2549
  เนื่องมาจากมีการขยายธุรกิจเพื่อรองรับลูกค้ารายใหม่ๆ

  ผลตอบแทนรวมของพนักงานปี 2549

  หน่วย : บาท

+----------------------+---------------+---------------+---------------+
| ลักษณะผลตอบแทน        | พนักงานรายเดือน | พนักงานรายวัน   | รวม           |
+----------------------+---------------+---------------+---------------+
| เงินเดือน              | 2             | 1             | 3             |
|                      | 07,641,776.42 | 41,799,463.56 | 49,441,239.98 |
+----------------------+---------------+---------------+---------------+
| โบนัสและอื่น ๆ          | 24,540,033.27 | 12,324,520.34 | 36,864,553.61 |
+----------------------+---------------+---------------+---------------+
| เงิน                  | 4,166,480.00  | 1,273,323.00  | 5,439,803.00  |
| สมทบกองทุนสำรองเลี้ยงชีพ |               |               |               |
+----------------------+---------------+---------------+---------------+

  นโยบายการพัฒนาพนักงาน

  บริษัทฯ ตระหนักในคุณค่าของการเรียนรู้ และพัฒนาศักยภาพของพนักงานอย่างต่อเนื่อง
  จึงจัดให้มีแผนกฝึกอบรมเพื่อทำหน้าที่ปฐมนิเทศ แนะนำบริษัท เพื่อนร่วมงาน วิสัยทัศน์ ภารกิจ
  วัฒนธรรมองค์กร เป้าหมาย และให้ความรู้ขั้นพื้นฐานในการนำไปปฏิบัติงาน
  พร้อมทั้งมีการติดตามผลการปฏิบัติงานอย่างสม่ำเสมอ
  ตลอดจนการอบรมภายในโดยแผนกทรัพยากรบุคลากร ตามแผนฝึกอบรมประจำปี
  และแผนพัฒนาพนักงานเพื่อเสริมสร้างความรู้และ
  เพิ่มทักษะในการทำงานให้กับพนักงานทุกคนตามความต้องการและจำเป็น
  ซึ่งรวมถึงการฝึกอบรมภายนอกตามความเหมาะสม และการฝึกอบรมภาษาต่างประเทศ เช่น
  ภาษาอังกฤษ และภาษาจีน โดยจัดอบรมเป็นพิเศษแก่พนักงาน
  ที่ทำงานเกี่ยวข้องกับลูกค้าและบริษัทคู่ค้าต่างประเทศ เพื่อให้มั่นใจว่า พนักงานของบริษัทฯ
  มีทักษะและประสิทธิภาพ ในการติดต่อสื่อสาร การบริหารจัดการ
  สอดคล้องต่อความพึงพอใจของลูกค้า ในเรื่องความเป็นเลิศทางด้านคุณภาพ การบริการที่ดี
  สะดวก และรวดเร็วตลอดไป

  9.7 ความรับผิดชอบต่อสังคม

  การดำเนินธุรกิจให้ประสบความสำเร็จอย่างมั่นคงในระยะยาวนั้น
  ขึ้นอยู่กับความสามารถในการบริหารองค์กร
  และการยึดมั่นในจริยธรรมทางธุรกิจตามหลักการกำกับดูแลกิจการที่ดี
  ความรับผิดชอบต่อสังคมเป็นอีกสิ่งหนึ่งที่บริษัทฯ ให้ความสำคัญ
  โดยสนับสนุนให้พนักงานมีส่วนร่วมในกิจกรรมที่เป็นประโยชน์ต่อสังคม
  และได้มีการพัฒนากิจกรรมต่างๆ อย่างต่อเนื่อง

กิจกรรมเพื่อสนับสนุนด้านการศึกษา

  บริษัทฯ ได้มีส่วนร่วมในการพัฒนาช่วยเหลือทางด้านการศึกษา โดยในปี 2548
  ได้บริจาคเงินโดยเสด็จพระราชกุศลในสมเด็จพระเทพรัตนราชสุดาฯ สยามบรมราชกุมารี
  เพื่อสมทบกองทุนพัฒนาเด็กและเยาวชนในถิ่นทุรกันดารเพื่อสร้างอาคารเรียนและบ้านพักครูให้กับโรงเรียน
  ตชด. บ้านมอเกอร์ จังหวัดตาก และในปี 2549 โรงเรียน ตชด.บ้านมอเกอร์
  ได้ใช้ประโยชน์จากอาคารเรียนและบ้านพักครูดังกล่าวที่ได้สร้างเสร็จสมบูรณ์แล้ว

  และภายในปีเดียวกันนี้ บริษัทฯ ยังได้บริจาคเงินจำนวน 400,000 บาท
  เพื่อสร้างหอพักนักเรียนเฉลิมพระเกียรติครองราชย์ครบ 60 ปี ของโรงเรียนสังวาลย์วิทยา
  ที่ตำบลแม่เหาะ อำเภอแม่สะเรียง จังหวัดแม่ฮ่องสอน
  และได้ดำเนินการก่อสร้างจนเสร็จสมบูรณ์แล้วเช่นกัน

  บริษัทฯ ได้ให้ทุนการศึกษาแก่นักศึกษาวิทยาลัยอาชีวศึกษาสิงห์บุรี จังหวัดสิงห์บุรี และ
  มหาวิทยาลัยราชมงคลสุวรรณภูมิ (วิทยาเขตพระนครศรีอยุธยา วาสุกรี) จังหวัดอยุธยา

  นอกเหนือจากนี้ บริษัทฯ ได้เปิดโอกาสให้นิสิต นักศึกษา ของวิทยาลัย
  และมหาวิทยาลัยทั่วราชอาณาจักร เข้ารับการฝึกงาน ในหน่วยงานต่างๆ ของบริษัทฯ
  ตามสาขาวิชาที่สนใจหรือใกล้เคียง

การบำเพ็ญประโยชน์ต่อสังคม

  ปลายเดือนสิงหาคม – เดือนตุลาคม ปี 2549
  ประเทศไทยประสบกับภัยจากพายุใต้ฝุ่นทำให้มีฝนตกหนักติดต่อกันเป็นระยะเวลานานและเกิดน้ำท่วมขึ้นในหลายจังหวัด
  บริษัทฯ
  ตระหนักถึงการสูญเสียดังกล่าวและมีความเห็นใจพี่น้องประชาชนที่ประสพเคราะห์ภัยเป็นอย่างยิ่ง
  ดังนั้น คณะผู้บริหารและพนักงานของบริษัทฯ จึงได้ร่วมกันบริจาคเงิน ข้าวสาร อาหารแห้ง
  รวมทั้งสิ่งของจำเป็นต่างๆ เป็นจำนวนมากเพื่อช่วยเหลือผู้ประสบภัยน้ำท่วมใน
  อำเภอวิเศษชัยชาญ จังหวัดอ่างทอง และประชาชนในตำบลบางกระดี อำเภอเมือง
  จังหวัดปทุมธานี ในการนี้ ทางบริษัทฯ ยังได้ร่วมสมทบเงินอีกเป็นจำนวน 100,000 บาท

การจัดการด้านสิ่งแวดล้อม

  บริษัทฯ
  ยึดถือแนวปฏิบัติตามนโนบายสิ่งแวดล้อมและพัฒนาระบบการจัดการสิ่งแวดล้อมอย่างต่อเนื่อง
  พร้อมทั้งเสริมสร้างคุณภาพชีวิตที่ดีของพนักงานในบริษัทฯ ชุมชน และสังคม

  ในปี 2549 บริษัทฯ ได้รับรางวัล Clean Food Good Test จากเทศบาลนครปากเกร็ด
  ในการบริหารจัดการเกี่ยวกับคุณภาพของโภชนาการสำหรับพนักงาน
  ในด้านความสะอาดและรสชาติอาหาร ในบริเวณโรงอาหารของทุกโรงงานของบริษัทฯ

  บริษัทฯ มีนโยบายในการใช้ทรัพยากรธรรมชาติและวัสดุทดแทนให้เกิดประโยชน์สูงสุด เช่น
  โครงการประหยัดกระดาษ โดยใช้ระบบอิเล็กทรอนิกส์ทดแทนให้มากขึ้น
  รวมทั้งการส่งเสริมให้พนักงานใช้พลังงานไฟฟ้าและน้ำอย่างประหยัด

  นอกจากนี้ บริษัทฯ ได้ดำเนินการอย่างต่อเนื่องในการช่วยลดผลกระทบต่อสิ่งแวดล้อม
  โดยการควบคุมในขั้นตอนของกระบวนการผลิต เช่น
  การวางท่อเพื่อดูดไอจากกระบวนการบัดกรีผ่านระบบการกรอง (Wet Scrubber)
  ก่อนปล่อยออกสู่บรรยากาศ
  อีกทั้งแผ่นวงจรที่บัดกรีแล้วต้องนำไปผ่านกระบวนการทำความสะอาดก่อนนำไปสู่สายการผลิต
  มีการผลิตที่ปราศจากสารตะกั่วและสารที่ก่อมลพิษ
  มีการกำจัดวัสดุที่เหลือจากกระบวนการผลิตอย่างถูกต้อง รวมทั้งปฏิบัติตามกฎระเบียบ ข้อบังคับ
  กฎหมาย และข้อกำหนดอื่นๆ ที่เกี่ยวข้องกับสิ่งแวดล้อม